L 229/34
SK
Úradný vestník Európskej únie
18.9.2023
Členské štáty úzko spolupracujú s Komisiou a v rámci Európskej rady pre polovodiče včas informujú o všetkých vnútroštátnych opatreniach prijatých v súvislosti s dodávateľským reťazcom polovodičov a koordinujú ich. 7.
Po uplynutí obdobia, na ktoré sa krízová fáza aktivovala, alebo v prípade jej predčasného ukončenia podľa odseku 5 tohto článku sa opatrenia prijaté v súlade s článkami 25, 26 a 27 okamžite prestanú uplatňovať. 8.
Komisia aktualizuje mapovanie a monitorovanie hodnotových reťazcov v odvetví polovodičov podľa článkov 19 a 20, pričom zohľadní skúsenosti získané počas krízy, a to najneskôr šesť mesiacov po skončení trvania krízovej fázy.
Odd iel 3 Rea kcia na nedo s ta t ok
Článok 24 Súbor nástrojov pre núdzové situácie 1.
Ak sa krízová fáza aktivuje podľa článku 23 a ak je to potrebné na účely riešenia polovodičovej krízy v Únii, Komisia môže prijať opatrenie uvedené v článku 25, 26 alebo 27 za podmienok v nich stanovených. 2.
Komisia po konzultácii s Európskou radou pre polovodiče obmedzí uplatňovanie opatrení stanovených v článkoch 26 a 27 na kritické odvetvia, ktorých činnosť je narušená alebo ktorých činnosti hrozí narušenie v dôsledku polovodičovej krízy.
Použitie opatrení uvedených v odseku 1 tohto článku je primerané a obmedzuje sa na opatrenia nevyhnutné na riešenie závažných narušení, ktoré majú vplyv na kritické odvetvia v Únii, a musí byť v najlepšom záujme Únie.
Pri použití uvedených opatrení je potrebné predísť neprimeranému administratívnemu zaťaženiu najmä pre MSP. 3.
Ak sa aktivuje krízová fáza podľa článku 23 a ak je to vhodné na účely riešenia polovodičovej krízy v Únii, Európska rada pre polovodiče môže: a) posúdiť a odporučiť vhodné a účinné núdzové opatrenia; b) posúdiť očakávaný vplyv prípadného uloženia ochranných opatrení adresovaných odvetviu polovodičov Únie, a to po zvážení, či trhová situácia zodpovedá významnému nedostatku základného výrobku podľa nariadenia (EÚ) 2015/479, a poskytnúť stanovisko Komisii. 4.
Komisia pravidelne informuje Európsky parlament a Radu o všetkých opatreniach prijatých v súlade s odsekom 1 a vysvetľuje dôvody svojho rozhodnutia. 5.
Komisia môže po konzultácii s Európskou radou pre polovodiče vydať usmernenia o vykonávaní a používaní núdzových opatrení.
Článok 25 Zhromažďovanie informácií 1.
Ak sa aktivuje krízová fáza podľa článku 23, Komisia môže požiadať podniky, ktoré pôsobia v dodávateľskom reťazci polovodičov, aby poskytli informácie o svojom výrobnom potenciáli, svojich výrobných kapacitách a aktuálnych hlavných narušeniach.
Požadované informácie sa obmedzujú na to, čo je nevyhnutné na posúdenie charakteru polovodičovej krízy alebo identifikovanie a posúdenie potenciálnych zmierňujúcich alebo núdzových opatrení na úrovni Únie alebo na vnútroštátnej úrovni.
Žiadosti o informácie nesmú zahŕňať poskytovanie informácií, ktorých zverejnenie by bolo v rozpore so záujmami členských štátov v oblasti národnej bezpečnosti.